Fil-Malti għandna viżibilju kliem ġej mill-Ingliż. Imma fejn qatt tobsor li fl-Oxford English Dictionary hemm erba' kelmiet ġejjin mill-Malti? Jiktbuha dghaisa jew dghajsa jew dhiassa. L-għ ma teżistix. Naħfruhielhom. Imma dhiassa? Bis-serjetà?! Qishom jien meta nkun f'sakra ma narax art u nipprova nibgħat messaġġ fis-2 ta' filgħodu. karrozzin "A large marine food fish, Coryphæna hippurus or C. equisetis". Il-lampuki aħna nsajruhom b'elf mod differenti. Nixwuhom. Naqluhom biz-zalza tal-kappar. Nixħtuhom fl-aljotta. Fit-torti. Fil-pastizzi… U f'ħalq l-Ingliżi. Din il-kelma tal-ġenn! Taf int, il-Maltin ilsienhom ġieli ma jdurilhomx u jgħidulek sangwiċ (sandwich), xikapsover (shock absorber) jew tirrejpja r-rigali (imsieken). U l-Ingliżi xejn aqwa minna. Spitchered tfisser "rendered inoperative, ruined." Ġejja mill-verb spiċċa! Issa moħħi spiċċut ta' vera. U l-ħames waħda? Din mhix fid-dizzjunarju tal-Ingliż. Imma wasal iż-żmien li jdaħħluha ta. Dejquna jsejħulu cheesecake . Għeżież sinjuri Brittaniċi, intom qatt rajtu cheesecake għamla ta' rombu tal-għaġina mimli bil-piżelli, bl-irkotta jew bl-inċova u b'nofs litru żejt, li jista' jirreferi wkoll għall-parti tal-mara u għal xi ħadd rieqed, ċapsu, mejjet ħaj?! Le hux. Mela daħħluha fid-dizzjunarju. U ibdew użawha! Eh u bilħaqq, il-plural mhux pastizzs . Verżjoni iqsar ta' dan l-artiklu kienet dehret fis-sit Lovin Malta.
5 Kelmiet Maltin fl-Oxford English Dictionary